એક યુવાનની પ્રેમિકા અમેરિકા ફરવા ગઈ. નાયગ્રા ફોલને નજીકથી જોવાની એની ઇચ્છા હતી. નાયગ્રા ગઈ ત્યારે એ ખુશખુશાલ હતી. એણે પોતાના પ્રેમીને વીડિયો કોલ કર્યો અને નાયગ્રા ફોલ બતાવું એમ કહી દરેક નજારો બતાવ્યો. એ બધું બતાવતા અને વર્ણન કરતાં બહુ ખુશ થતી હતી. જો તને રેઇનબો દેખાય છે? વીડિયો કોલમાં રેઇનબો સ્પષ્ટ રીતે દેખાતો ન હતો, પણ તે બોલતી જતી હતી, કેવો મસ્ત રેઇનબો છે નહીં? આપણે એક વખત સાથે અહીં આવશું! સુંદર જગ્યાએ જઈએ અને એવું થાય કે એની સાથે હું પાછી આવીશ કે પાછો આવીશ તો માનજો કે તમારી ખુશીમાં એ તમને સાથે જોઈએ છે.